Dam Adventure and Relax | LekkeSlaap
Dam Adventure and Relax is in Kungwini Country Estate, sowat 700 m vanaf die Bronkhorstspruitdam geleë.
Dam Adventure and Relax bied 2 eenhede met slaapplek vir 6 gaste in totaal.
Die boonste woonstel beskik oor 'n slaapkamer en 'n badkamer onder. Die slaapkamer het 'n koningingrootte-bed en lugversorging. Die badkamer het 'n stort, toilet en 'n wasbak. Daar is 2 enkelbeddens in die sitkamer bo, so daar is slaapplek vir 4 gaste indien nodig. Die kombuis is met 'n yskas-vrieskas, mikrogolfoond, stoof, oond, eetgerei, breekware en 'n skottelgoedwasser toegerus. Die sitarea het 'n TV met 'n DVD-speler. Daar is nie DStv nie, maar gaste kan van 'n hardeskyf af films kyk. Die woonstel lei na 'n stoep met 'n draagbare braai.
Die Kungwini-kamer het 'n dubbelbed en 'n en suite-badkamer met 'n bad, stort, toilet en 'n wasbak. Daar is ook tee- en koffiemaakgeriewe. Daar is veilige onderdakparkeerplek in die kompleks.
Die landgoed het 'n gratis boothelling na die Bronkhorstspruitdam asook visvangplekke.
Besienswaardighede in die area sluit Anton Smit Sculpture Park, Fo Guang Shan Nan Hua Tempel en Bronkies Natuurreservaat in. Kungwini bergfiets- en voetslaanroetes asook 4x4 roetes is net 3 km van hier af.